ИЗВЈЕШТАЈ О ГРУПНОМ САВЈЕТОДАВНО-ИНСТРУКТОВНОМ РАДУ

(август 2017. године)

У складу са Годишњим програмом рада Републичког педагошког завода и Годишњим програмом рада испектора-просвјетног савјетника за њемачки језик реализован је групни савјетодавно-инструктивни рад за наставнике основних и средњих школа Републике Српске.

Савјетовање је одржано од 16.08. до 24.08. 2017. у пет градова за десет група наставника.

Распоред групно савјетодавно-инструктивног рада као и присуство наставника истом приказан је у сљедећој табели:

|  |  |  |  |  |  |
| --- | --- | --- | --- | --- | --- |
| Датум | Школа и мјесто | Група | Број присутних/Број очекиваних | Проценат присуства | укупно |
| 16.08.2017. | ОШ „Ј.Ј. Змај“ Требиње | Основна школа | 10/13 | 76,92% | 12/2254,54% |
| Средња школа | 2/9 | 22,22% |
| 17.08.2017. | СШЦ „Петар Кочић“ Зворник | Основна школа | 10/19 | 52,65% | 18/3158,06% |
| Средња школа | 8/12 | 63,63% |
| 22.08.2017. | ОШ „Вук Караџић“Добој | Основна школа | 31/43 | 72,09% | 45/6668,18% |
| Средња школа | 14/23 | 60,86% |
| 23.08.2017. | ОШ „Борисав Станковић“ Бања Лука | Основна школа | 58/81 | 71,60% | 91/12962,79% |
| Средња школа | 33/48 | 68,75% |
| 24.08.2017. | ОШ „Бранко Ћопић“ Приједор | Основна школа | 19/24 | 79,16% |  33/4180,48% |
| Средња школа | 14/17 | 82,35% |
| **УКУПНО** | **199/289** | **68,85%** |

Наставници који су присуствовали савјетовању усвојили су сљедећи дневни ред:

1. Запажања са увида у рад наставника у школској 2016/17. години
2. Припрема за нову школску годину
3. Стручна тема (Усклађеност уџбеника њемачког језика са НПП-ом)
4. Реализовани семинари, радионице, стипендије, огледни часови
5. Остала питања
6. Наставнци су пажљиво пратили садржај савјетовања. Прва тачка је приказана у виду презентације, а наставници су врло активно коментарисали садржаје слајдова, како им је и предложено на почетку савјетовања. Презентација је имала за циљ да скрене наставницима пажњу које негативне појаве и активности, уочене током стручно-педагошких надзора у текућој школској години, треба свакако избјегавати у настави њемачког језика. Реализацију активности увијек усмјерити што је могуће више према ученицима, примјењивати различите технике учења и укључити све ученике у наставу и различитим активностима им задржати пажњу.





1. У оквиру тачке Припрема за нову школску годину наставници су тражили препоруку који уџбеник да користе у реализацији наставе. Већина наставника у основној школи користи уџбеник Beste Freunde, а у гимназији и средњим стручним школама Deutsch com (Hueber Verlag). Такође је разговарано o броју писмених провјера знања и начину спровођења диктата, не само у основним него и средњим школама, те обавези наставника у основним школама да ученике прате и вреднују не само сумативно већ и формативно.
2. Наставници су у виду презентације упознати са стручном темом Усклађеност уџбеника за њемачки језика са наставним планом и програмом. Поређењем заступљености тема из НПП-а у уџбеницима који се користе у настави њемачког језика долази се до закључка да ниједан уџбеник њемачког језика није лако интегрисати у наставу, односно да распоред тема у уџбеницима прилично одступа од истог у НПП-у, а неке теме нису уопште заступљене. Такође је уочено да су у уџбеницима заступљене неке теме које нису предвиђене НПП-ом и наставницима је скренута пажња да те теме није потребно обрађивати. Највећа одступања од НПП-а су утврђено код уџбеника у средњим стручним школама. Рад наставника би био доста олакашан када би имали уџбеник тематски усклађен са НПП-ом. Наставницима је скренута пажња да у настави реализују садржај НПП-а, а да је уџбеник средство те реализације.







1. Инспектор-просвјетни савјетник се осврнула на семинаре и радионице одржане у текућој школској години и упознала наставнике са бројем учесника који су их похађали. Наставници су обавијештени о броју одржаних огледних часова који није задовољавајући (2 часа), те су наставници позвани да реализују огледне часове у складу са могућностима које им школа пружа. Наставници су дужни да се стручно усавршавају и у том циљу је инспектор-просвјетни савјетник позвала наставнике да интензивно и у што већем броју учествују на организованим семинарима и радионица, реализују огледне часове и користе стипендије релевантних институција.
2. На крају савјетовања наставници су постављали питања о организовању такмичења ученика из њемачког језика, раду са ученицима са посебним потребама, о форми и садржају припрема за наставу њемалког језика и сл.

Школе које су биле домаћини савјетовања су припремиле све материјално-техничке услове за несметано одвијање групног савјетодавно-инструктивног рада.

Наставници су савјетовање оцијенили потребним и корисним, а избор тема актуелним.